Հավելված

Հայաստանի Հանրապետության Արմավիրի մարզի

Փարաքար համայնքի ավագանու

2023 թվականի նոյմեբերի 15 -ի թիվ ․․․․․․․․ -Ն որոշման

|  |
| --- |
| **ԿԱՐԳ****ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ԱՆՇԱՐԺ ԳՈՒՅՔԻ ՍԵՓԱԿԱՆԱՏԻՐՈՋ ԿԱՄ ՏԻՐԱՊԵՏՈՂԻ՝ ԻՐ ՏԻՐԱՊԵՏՄԱՆ ՏԱԿ ԳՏՆՎՈՂ ԱՆՇԱՐԺ ԳՈՒՅՔԻ ԵՎ ԴՐԱՆ ՀԱՐԱԿԻՑ ԸՆԴՀԱՆՈՒՐ ՕԳՏԱԳՈՐԾՄԱՆ ՏԱՐԱԾՔԻ ՊԱՐՏԱԴԻՐ ԲԱՐԵԿԱՐԳՄԱՆ ԷՈՒԹՅԱՆ, ԾԱՎԱԼԻ, ՊԱՅՄԱՆՆԵՐԻ ԵՎ ԻՐԱԿԱՆԱՑՄԱՆ** |

1. Սույն կարգով /այսուհետ՝ Կարգ/ կարգավորվում են  Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող անշարժ գույքի սեփականատիրոջ կամ տիրապետողի՝ իր տիրապետման տակ գտնվող  անշարժ գույքի   դրան հարակից  ընդհանուր օգտագործման տարածքի պարտադիր բարեկարգման էության, ծավալի պայմանների և իրականացման կարգի հետ կապված հարաբերությունները:

1) Սույն կարգով կարգավորվում են Փարաքար համայնքի տարածքում բարեկարգման տարրերի նախատեսման, դրանց հիմնական հարաչափերի և սահմանափակումների վերաբերյալ պահանջները՝ քաղաքաշինական գործունեության ընթացքում քաղաքաշինական գործունեության սուբյեկտների կողմից կիրառման համար անվտանգ, մատչելի, հարմարավետ, արդիական, գրավիչ՝ բնակավայրերի (համայնքների) ծրագրային փաստաթղթերով ամրագրված պահանջների համաձայն քաղաքաշինական միջավայր ստեղծելու համար:

**2.** Պարտադիր բարեկարգումը՝ միջոցառումների համալիր է, որն ուղղված է Փարաքար համայնքի սանիտարական վիճակի և գեղագիտական տեսքի պահպանմանն ու բարելավմանը, բնակչության բնակվելու պայմանների հարմարավետության բարձրացմանը, ինչպես նաև համայնքի ճարտարապետական տեսքի պահպանմանը, որոնք իրականացվում են անշարժ գույքի պարտադիր ընթացիկ նորոգման, ընդհանուր օգտագործման տարածքների պարբերաբար մաքրման և բարեկարգման միջոցով:

**3․** Բնակելի նշանակության տարածքներում համալիր բարեկարգման նորմավորման օբյեկտներն են հասարակական տարածքները, բնակելի կառուցապատման, նախադպրոցական հաստատությունների, դպրոցների, ավտոկանգառատեղերի տեղամասերը, որոնք տարբեր համադրություններով ձևավորում են բնակելի խմբեր, միկրոշրջաններ, բնակելի շրջաններ:

 Բնակելի նշանակության տարածքներում համալիր բարեկարգում նախագծելիս պետք է ապահովել բոլոր բնակիչների համար մատչելի հասարակական տարածքների միասնական համակարգի ձևավորում՝ պահպանելով ծավալակոմպոզիցիոն լուծումների կամերային (նուրբ, հարմարավետ, հանգիստ) մասշտաբը:

 Բարեկարգման ենթակա տարածքի ծածկույթները ապահովում են բնակավայրում անվտանգ և հարմարավետ տեղաշարժման պայմաններ, ինչպես նաև ձևավորում են քաղաքաշինական միջավայրի ճարտարապետա-գեղարվեստական տեսքը:

 Պարտադիր բարեկարգման օբյեկտներն են՝ շենքերը, շինությունները և այլ կառույցները, ինչպես նաև անշարժ գույքին հարակից ընդհանուր օգտագործման հողամասերն ու տարածքները:

**4.** Սույն կարգը տարածվում է Փարաքար համայնքի վարչական տարածքում գտնվող՝

1) բազմաբնակարան կամ ստորաբաժանված շենքերի առաջին, կիսանկուղային և նկուղային հարկերում գտնվող ոչ բնակելի նշանակության տարածքների /այսուհետ՝ օբյեկտներ/ սեփականատերերի կամ տիրապետողների վրա,

2) առանձին տեղակայված հասարակական, արտադրական և այլ ոչ բնակելի նշանակության շենքերի, շինությունների և կառույցների /այսուհետ՝ օբյեկտներ/ սեփականատերերի կամ տիրապետողների վրա,

3) այգիներում, հանգստի գոտիներում, պուրակներում և ընդհանուր օգտագործման այլ տարածքներում գտնվող սրճարանների, բարերի, ռեստորանների և զվարճանքի այլ օբյեկտների /այսուհետ՝ օբյեկտներ/ սեփականատերերի կամ տիրապետողների վրա,

4) ավտոկանգառների, ավտոկայանատեղերի, բենզալցակայանների և գազալցակայանների /այսուհետ՝ օբյեկտներ/ սեփականատերերի կամ տիրապետողների վրա,

5) բացօդյա շուկաների և տոնավաճառների /այսուհետ՝ օբյեկտներ/ սեփականատերերի կամ տիրապետողների վրա,

**5**. Պարտադիր բարեկարգման աշխատանքներն են՝

1) անշարժ գույքի արտաքին մասի պատշաճ պահպանման և դրան հարակից ընդհանուր օգտագործման տարածքի պարբերաբար մաքրման աշխատանքները և մաքրության պահպանումը,

2) կանաչապատման համար նախատեսված տարածքների, սիզամարգերի կանաչապատումը և դրանց անհրաժեշտ խնամքն ու պահպանումը,

3) անհրաժեշտ լուսավորություն՝ անշարժ գույքի մուտքի համար:

**6**. Շինարարության թույլտվություն չպահանջող բարեկարգման աշխատանքներն ապահովում են տարածքների կանաչապատումը, ծառատնկումը, ինչպես նաև բարեկարգման տարրերի վերականգնումը, նորոգումը, փոխումը և փոխարինումը:

**7**. Պարտադիր բարեկարգման աշխատանքների համար ՀՀ Կառավարության 2015 թվականի մարտի 19-ի N 596-Ն որոշման համապատասխան՝ շինարարության թույլտվություն չի պահանջվում:

**8**. Քաղաքաշինական օրենսդրությամբ նախատեսված կարգով և միայն համաձայնեցված նախագծի և շինարարության թույլտվության առկայությամբ կարող են իրականացվել հետևյալ աշխատանքները.

1) շենքի ճակատի նոր ճարտարապետական տարրեր, դրանց փոխարինում կամ վերացում,

2) տանիքի ձևի, ծածկույթի նյութի և գույնի փոփոխում,

3) լոջիաների ապակեպատում կամ ներքին մակերևույթների գույնի փոփոխություններ,

4) պատշգամբների բազրիքաճաղերի նկարվածքի և գույնի փոփոխություններ,

5) բնական քարե շարվածքով իրականացված շենքերի ճակատների նյութի, ֆակտուրայի փոփոխություն և ներկում, ինչպես նաև նոր բացվածքների բացում կամ գոյություն ունեցողների փակում:

**9**. Գործող ընթացակարգերով սահմանված՝ շինարարության թույլտվություն չպահանջող աշխատանքներն իրականացվում են Փարաքարի համայնքապետարանի կողմից համաձայնեցված ճարտարապետական կամ ձևավորման նախագծին համապատասխան՝ համայնքի ղեկավարի համաձայնությունը ստանալուց հետո:

**10**. Փարաքարի համայնքապետարանի համապատասխան ստորաբաժանման կողմից Կարգի կատարման նկատմամբ վերահսկողության իրականացման ընթացքում շենքի կամ շինության սեփականատիրոջը կամ տիրապետողին կարող են տրվել ցուցումներ անշարժ գույքի բարեկարգման և կատարվող այլ աշխատանքների իրականավման վերաբերյալ, հիմնավորելով դրանց անհրաժեշտությունը և նշելով ժամկետները:

11․ Տարածքի ինժեներական նախապատրաստման և պաշտպանության տարրերը պետք է համապատասխանեն տարածքի գոտևորման նախագծի պահանջներին՝ հաշվի առնելով համայնքի տարածքում քաղաքաշինական գործունեության իրականացման առանձնահատկությունները, ապահովեն տարածքի անվտանգությունն ու օգտագործման հարմարավետությունը, բնական և տեխնածին անբարենպաստ գործընթացներից նրա պաշտպանությունը՝ կապված նոր շինարարության կամ վերակառուցման հետ:

 Շենքերի և շինությունների ձևավորման և սարքավորման նախագծումը ներառում է տանիքի գունային լուծում և հարդարում, ալեհավաքների տեղադրում, ջրամատակարարման և ջրահեռացման համակարգեր, սալվածք, տնային նշաններ, պաշտպանիչ ցանցեր և այլն։

12․ Համալիր բարեկարգման նախագծման դեպքում ռելիեֆի կազմակերպման խնդիրները պետք է ձևավորվեն հաշվի առնելով տարածքի գործառական նշանակությունը, բնակավայրի կազմավորված քաղաքաշինական միջավայրի վերակառուցման, արդիականացման, կառուցապատման առկա ռեզերվների օգտագործման հնարավորությունները: Վերակառուցվող տարածքների ռելիեֆի կազմակերպումը պետք է ուղղված լինի ռելիեֆի, հողի ծածկույթի, առկա կանաչ տարածքների, գոյություն ունեցող դրենաժային համակարգերի պահպանմանը, բարելավմանը, ինչպես նաև շինարարական հրապարակներից դուրս մղվող գրունտների նպատակային օգտագործմանը։

13․ Ռելիեֆի դարավանդավոր լինելու դեպքում պետք է թույլ չտալ.

1. հողի և շինությունների ընդհանուր կայունության կորուստ,
2. հողի տեղաշարժերի պատճառով հարակից շինությունների, հաղորդակցուղիների՝ տրանսպորտային և կապի (ինժեներական) ենթակառուցվածքների վնասվածք կամ կորուստ:

14․ Գրունտի կայունության կորուստը և ավելորդ տեղաշարժերը կանխելու համար պետք է նախագծել հենապատեր: Լանջերը պետք է ամրացվեն։ Լանջերի ամրացման նյութերի և մեթոդների ընտրության դեպքում պետք է հաշվի առնել հետևյալ գործոնները.

1) բնակավայրում լանջերի տեղադիրքը,

2) լանջի վրա մեխանիկական բեռնվածության ենթադրյալ մակարդակը,

3) լանջի զառիթափությունը,

4) ձևավորվող միջավայրը:

**15**. Պարտադիր բարեկարգման պահանջներն են՝

1) Բնակավայրերի կառուցապատման մեջ բաց հուների լանջերի ամրացումը պետք է իրականացվի այնպիսի նյութերի և միջոցների օգտագործմամբ, որոնք կկանխեն մակերևութային հոսքի տարերայնորեն, անկազմակերպ հայտնվելը ջրամբարում և ափերի փլուզումը մեխանիկական ծանրաբեռնվածության բարձր մակարդակի պայմաններում:

2) Բնակավայրերի տարածքներում պետք է կիրառվի ջրահեռացման փակ համակարգ: Ջրահեռացման բաց համակարգերի կիրառումը թույլատրվում է այգիների, այգեպուրակների և զբոսայգիների տարածքներում:

3) խանութների, հասարակական սննդի, կենցաղսպասարկման և այլ նմանատիպ օբյեկտների ցուցափեղկերը և գովազդային վահանակները պետք է սարքավորված և ձևավորված լինեն պատշաճ ձևով, չխաթարեն միջավայրը և չխանգարեն հետիոտն և ավտոմոբիլային երթևեկությանը,

4) մայթերի բարեկարգման դեպքում պետք է կատարվեն հետևյալ պահանջները.

ա. ապահովված լինի տեսանելի մաքրությունը և անհրաժեշտ քանակով աղբամանների առկայությունը,

բ. ձմռանը պետք է իրականացվի տեղացած ձյան ամենօրյա մաքրումը,

գ. ձյան տեղումների ընդհատման ընթացքում մայթերի ասֆալտ-բետոնե ծածկերը և /կամ/ սալիկապատված հատվածները պետք է ամբողջությամբ մաքրվեն ձյան և սառույցի կուտակումներից,

դ. ձյան մաքրման ընթացքում արգելվում է ձյան և սառույցի կույտերը կուտակել երթևեկելի մասում: Թույլատրվում է միայն ժամանակավորապես կույտերը տեղավորել հասարակական տրանսպորտի կանգառների հետնամասում, սիզամարգերում կամ ճամփեզրին,

ե. ճանապարհների, փողոցների եզրաքարերը պետք է ամբողջությամբ մաքրված լինեն ձյունից և սառույցից:

16. Բնակավայրերի տարածքների կանաչապատման ընթացքում պետք է հաշվի առնել կանաչ տարածքների հիմնական գործառական նշանակությունը.

1) սանիտարահիգիենիկ և բնապահպանական,

2) բնակավայրերի ճարտարապետա-գեղարվեստական նկարագիրը,

3) հակաաղմկային ազդեցության ապահովումը:

 Կանաչապատման նախագծի շրջանակներում անհրաժեշտ է սահմանել ծառերի և թփերի տնկարկների նվազագույն հեռավորություններ մինչև ինժեներական ցանցեր, շենքեր և շինություններ, որոնք թույլ են տալիս ապահովել շենքերի և շինությունների բնականոն շահագործումը և սպասարկումը համաձայն ՀՀ քաղաքաշինության նախարարի 2014 թվականի հոկտեմբերի 14-ի N263-Ն հրամանով հաստատված (ՀՀՇՆ 30-01-) շինարարական նորմերի պահանջների:

 Բնակավայրերի կանաչ գոտիների չափերը` ըստ բնակավայրի տարածքի, կանաչ գոտիների տեսակները և կանաչապատման տարրերի կազմը (տեսականին)` ըստ գոտիականության, ինչպես նաև կանաչ գոտիների անտառների պահպանությանն ու արդյունավետ օգտագործմանը ներկայացվող պայմանները որոշվում են ՀՀ կառավարության 2018թվականի փետրվարի 8-ի N108-Ն որոշմամբ հաստատված պահանջներին, տարածական պլանավորման փաստաթղթերին և նախագծային լուծումներին համապատասխան:

 Ջերմամատակարարման գծերի ազդեցության գոտիներում ծառատունկի դեպքում պետք է հաշվի առնել ջերմագծերի առանցքից երկու կողմերում հողի տաքացման գործոնը:

16. Համայնքի տարածքի բարեկարգման նախագծում կիրառվող ծածկույթի տեսակը պետք է համապատասխանի քաղաքաշինության բնագավառում գործող նորմատիվային պահանջներին՝ այդ թվում լինի հիմնանորոգման/վերակառուցման և/կամ նորոգման համար պիտանի, էկոլոգիապես մաքուր, սահքը բացառող: Ծածկույթի տեսակների ընտրությունը պետք է ընդունել դրանց նպատակային նշանակությանը, ճարտարապետաշինարարական նախագծին համապատասխան՝ հիմք ընդունելով տվյալ բնակավայրի տարածական պլանավորման փաստաթղթի պահանջները.

**17**. Փարաքար համայնքի վարչական սահմաններում գտնվող անշարժ գույքի և դրան հարակից ընդհանուր օգտագործման տարածքի պարտադիր բարեկարգումը իրականացնում է անշարժ գույքի սեփականատեր և /կամ/ տիրապետող հանդիսացող ֆիզիկական կամ իրավաբանական անձը:

**18**. Անշարժ գույքի սեփականատերը կամ տիրապետողը անշարժ գույքի արտաքին ճարտարապետական ցանկացած փոփոխություն,այդ թվում արտաքին գովազդի տեղադրումը, համաձայնեցնում է համայնքի ղեկավարի հետ:

**19**. Անշարժ գույքի սեփականատերը կամ տիրապետողը, Կարգի համապատասխան՝ իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքների պարտադիր բարեկարգման աշխատանքներն իրականացնում է ինքնուրույն կամ իր հաշվին՝ մասնագիտացված կազմակերպությունների ներգրավման միջոցով:

20. Այն դեպքում, երբ անշարժ գույքի սեփականատեր կամ տիրապետող են հանդիսանում մի քանի անձ, ապա նրանցից յուրաքանչյուրի մասնակցությունը պարտադիր բարեկարգման աշխատանքներին որոշվում է սեփականության կամ տիրապետման իրավունքում նրանց մասնակցության բաժնին համամասնորեն:

**21**. Անշարժ գույքին հարակից ընդհանուր օգտագործման տարածքների պարտադիր բարեկարգման աշխատանքների ծավալը որոշվում է՝

1) կրպակների, տաղավարների, առևտուր իրականացնող այլ օբյեկտների, հանրային սննդի և զվարճանքի օբյեկտների, կենցաղային և այլ սպասարկման օբյեկտների, ավտոտնակների համար՝ հատկացված կամ զբաղեցրած տարածքի պարագծից մինչև 5 մետր, կառույցից դուրս՝ մինչև փողոցի երթևեկելի մասի եզրաքարը,

2) բազմաբնակարան կամ ստորաբաժանված շենքերի առաջին, կիսանկուղային և նկուղային հարկերում գտնվող ոչ բնակելի նշանակության տարածքների համար՝ դրանց զբաղեցրած տարածքի պարագծից մինչև 5 մետր, կամ մինչև փողոցի երթևեկելի մասի եզրաքարը,

3) առանձնատների համար՝ հողամասի պարագծից մինչև 5 մետր, կամ մինչև փողոցի երթևեկելի մասի եզրաքարը,

4) ավտոկանգառների, ավտոկայանատեղերի, բենզալցակայանների, գազալցակայանների, արդյունաբերական և շինարարական օբյեկտների համար՝ ամբողջ տարածքի պարագծից 5-15 մետր, կամ մինչև փողոցի երթևեկելի մասի եզրաքարը,

5) առողջապահական և կրթական օբյեկտների համար՝ ամբողջ տարածքի պարագծից մինչև 10 մետր, կամ մինչև փողոցի երթևեկելի մասի եզրաքարը,

6) շուկաների, տոնավաճառների, առևտրի կենտրոնների համար՝ ամբողջ տարածքի պարագծից մինչև 5-10 մետր, կամ մինչև փողոցի երթևեկելի մասի եզրաքարը,

7) առանձին դեպքերում կարող են կիրառվել սույն կետի 1-6-րդ ենթակետերում նշված ծավալներից տարբերվող ծավալներ՝ համայնքապետարանի համաձայնությամբ:

22․ Բնակելի, հասարակական և արտադրական օբյեկտների տարածքների նախապատրաստումը կառուցապատման/շինարարության կատարվում է հետևյալ տեխնոլոգիական հաջորդականությամբ՝ նախագծային լուծումներին համապատասխան.

1) շինարարական աշխատանքները կազմակերպվում են ՀՀ քաղաքաշինության նախարարի 2008 թվականի հունվարի 14-ի N11-Ն հրամանով (ՀՀՇՆ I-3.01.01-2008) հաստատված պահանջների համաձայն, այդ թվում՝ շինություններով և հաղորդակցուղիներով զբաղեցված տարածքներում ինժեներական հաղորդակցուղիների անցկացմամբ, տվյալ բնակավայրում կամ թաղամասում օբյեկտների և շինությունների բավարար կենսապահովումը չխաթարելու պայմանով (էլեկտրամատակարարումը, գազամատակարարումը, ջրամատակարարումը, կապի համակարգերը, ջերմամատակարարումը և կոյուղին, ճանապարհների, մայթերի, հարթակների անվտանգ շահագործումը և այլն),

2) շինություններից և կանաչապատ հատվածներից ազատ տարածքներում՝ ժամանակավոր մակերեսային ջրահեռացման խողովակաշարի կամ փոսորակի ուղղությամբ, ինչպես նաև հողային աշխատանքների կատարման հատվածներում իրականացվում է բուսական գրունտի հանում, տեղափոխում կամ թմբապատում (обвалование), տարածքում ժամանակավոր մակերեսային ջրահեռացման ապահովում փոքր արհեստական կառուցվածքների իրականացմամբ՝ շինարարության արտադրության կազմակերպման համար անհրաժեշտ տրանսպորտային հաղորդակցուղիների հատման մասերում,

3) կանաչապատ տարածքներում իրականացվում է պահպանման ենթակա տնկիների, ծառերի, թփերի, բույսերի և բուսական գրունտի առանձնացում, ինչպես նաև ըստ անհրաժեշտության ծառերի և թփերի տեղափոխում այլ տարածքներ՝ դրանցում կանաչապատում ապահովելու նպատակով,

4) շինարարության համար նախատեսված տարածքում իրականացվում է բուսական ծածկույթի (ծառերի, թփերի, բույսերի և այլն) բների հանում, մաքրում, տարածքում առկա և պահպանման ոչ ենթակա բուսական շերտի առանձնացում արմատներից, տարածքի մաքրում ծառերի բներից և թփերից,

5) ծառահատման և տեղափոխման ոչ ենթակա կանաչ տնկիները անհրաժեշտ է ցանկապատել, շինարարական հրապարակի տարածքում առանձին կանգնած ծառերի բները պաշտպանել վնասվածքներից՝ փաթեթավորելով ատաղձափայտով: Առանձին կանգնած թփերն անհրաժեշտ է վերատնկել: Կանաչապատման համար պիտանի ծառերն ու թփերը պետք է վերատնկվեն դրանց համար նախատեսված հատուկ պահպանական գոտում,

6) կառուցապատման/շինարարական (շինմոնտաժային) աշխատանքների ավարտից հետո անհրաժեշտ է իրականացնել ուղանցումների, մայթերի, փողոցների և հարթակների կառուցում արդիական ծածկույթներով, բուսական գրունտի փռում, կանաչ տնկիների տնկարկում, սիզամարգերի և ծաղկանոցների իրականացում (սերմերի ցանում, տնկում), տնկիների խնամքի ապահովում՝ նախագծային լուծումների և պայմանագրային պարտավորությունների համաձայն ,

7) տարածքի միկրոկլիմայի բավարար պահանջների ապահովման համար բարեկարգման տարրերի և միջոցառումների ընտրությունը անհրաժեշտ է իրականացնել հաշվի առնելով աշխարհագրական դիրքը, տվյալ քաղաքաշինական միջավայրի կառուցապատման և հատակագծման առանձնահատկությունները, կլիմայական պայմանները, բարեկարգվող տարածքի գործառական նշանակությունը, կլիմայի փոփոխության անբարենպաստ հետևանքների ազդեցությունը:

 Քաղաքացիական պաշտպանության պաշտպանական կառույցների տարածքների բարեկարգման միջոցառումները կատարվում են սույն նորմերով սահմանված պահանջներին համապատասխան:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ԱՆՇԱՐԺ ԳՈՒՅՔԻ ՍԵՓԱԿԱՆԱՏԻՐՈՋ ԿԱՄ ՏԻՐԱՊԵՏՈՂԻ՝ ԻՐ ՏԻՐԱՊԵՏՄԱՆ ՏԱԿ ԳՏՆՎՈՂ ԱՆՇԱՐԺ ԳՈՒՅՔԻ ԵՎ ԴՐԱՆ ՀԱՐԱԿԻՑ ԸՆԴՀԱՆՈՒՐ ՕԳՏԱԳՈՐԾՄԱՆ ՏԱՐԱԾՔԻ ՊԱՐՏԱԴԻՐ ԲԱՐԵԿԱՐԳՄԱՆ ԷՈՒԹՅԱՆ, ԾԱՎԱԼԻ, ՊԱՅՄԱՆՆԵՐԻ ԵՎ ԻՐԱԿԱՆԱՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**» **ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

 Համաձայն «Տեղական ինքնակառավարման մասին» օրենքի 12-րդ հոդվածի 1-ին մասի 9-րդ կետի՝ համայնքի բնակավայրերի կառուցապատումը, բարեկարգումը և կանաչապատումը համարվում է համայնքի պարտադիր խնդիր։ Համայնքը կազմված է մեկ կամ մի քանի բնակավայրերից, հետևաբար համայնքի բարեկարգման պարտադիր խնդրի իրագործումը տեղական ինքնակառավարման մարմինների կողմից կարող է իրացվել ըստ էության հանրային սեփականություն հանդիսացող տարածքներում։

 Ըստ էության համայնքի տեղական ինքնակառավարման մարմինները, համայնքապետարանները և համայնքային ենթակայության համապատասխան կազմակերպությունները ունակ չեն ամբողջապես կազմակերպել և իրականացնել համայնքի բարեկարգման պարտադիր խնդրի լուծումը։ Դրա համար առկա են մի շարք օբյեկտիվ պատճառներ, որոնք արտահայտվում են համայնքի սեփական ֆինանսական և մարդկային ռեսուրսների անբավարար վիճակով։

 Համաձայն «Տեղական ինքնակառավարման մասին» օրենքի 18-րդ հոդվածի1-ին մասի 36-րդ կետի համաձայն, համայնքի ավագանին՝ սահմանում է համայնքի վարչական սահմաններում գտնվող անշարժ գույքի սեփականատիրոջ կամ տիրապետողի՝ իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի պարտադիր բարեկարգման էությունը, ծավալը, պայմանները և իրականացման կարգը։ Փաստորեն, օրենսդիրը համայնքի բարեկարգման պարտադիր խնդիրը ամբողջապես իրագործելու նպատակով, համայնքի ավագանուն վերապահել է պարտադիր բարեկարգման կարգը սահմանելու ենթաօրենսդրական նորմատիվ իրավական ակտ ընդունելու լիազորություն, որով համայնքում գործունեություն իրականացնող տնտեսավարող սուբյեկտների, ինչպես նաև ոչ բնակելի նշանակության տարածքների սեփականատերերի կամ տիրապետողների համար սահմանվելու են պարտադիր բարեկարգում իրականացնելու վարքագծի կանոններ (գործառույթներ և պարտավորություններ)։

 Անհրաժեշտ է արձանագրել, որ Վարչական իրավախախտումների վերաբերյալ Հայաստանի Հանրապետության օրենսգրքով, մասնավորապես՝ 156-րդ հոդվածով սահմանվում են ընդհանուր օգտագործման տարածքներում բարեկարգման կանոնները խախտելը, ինչպես նաև Երևան քաղաքի վարչական սահմաններում գտնվող անշարժ գույքի սեփականատիրոջ կամ տիրապետողի` իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի սահմանված պարտադիր բարեկարգումը չիրականացնելը։

 Օրենսդիրը անշարժ գույքի սեփականատիրոջ կամ տիրապետողի` իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի սահմանված պարտադիր բարեկարգումը չիրականացնելու մասով վարչական պատասխանատվության ենթարկելու վերաբերյալ կարգավորումներ է նախատեսել բացառապես Երևան համայնքի մասով, իսկ մնացած համայնքների մասով նախատեսել է վարչական պատասխանատվության միջոց՝ ընդհանուր օգտագործման տարածքներում բարեկարգման կանոնները խախտելու դեպքերի համար։

 Համայնքի վարչական սահմաններում գտնվող անշարժ գույքի սեփականատիրոջ կամ տիրապետողի` իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի պարտադիր բարեկարգման կարգը սահմանող որոշմամբ սահմանվում են․

* Պարտադիր բարեկարգման էությունն ու հասկացությունը․
* Պարտադիր բարեկարգման օբյեկտները․
* Պարտադիր բարեկարգման աշխատանքները․
* Կարգի կատարման նկատմամբ վերահսկողության ընթացակարգերը․
* Պարտադիր բարեկարգման պահանջները․
* Անշարժ գույքին հարակից ընդհանուր օգտագործման տարածքի պարտադիր բարեկարգման աշխատանքների ծավալի նկարագրությունը․
* Որոշմամբ սահմանված կարգի խախտման դեպքում պատասխանատվության ենթարկելու հետ կապված կառուցակարգերը և այլն։

 Օրենսդրության ուսումնասիրության և իրավահամեմատական վերլուծությունից պարզ է դառնում, որ համայնքի վարչական սահմաններում գտնվող անշարժ գույքի սեփականատիրոջ կամ տիրապետողի` իր տիրապետման տակ գտնվող անշարժ գույքի և դրան հարակից ընդհանուր օգտագործման տարածքի սահմանված պարտադիր բարեկարգումը ապահովելու համար, անհրաժեշտ է, որ համայնքի ավագանին ընդունի համապատասխան կարգը և պայմանները սահմանող որոշում։

 Սույն հիմնավորմամբ նկարագրվող ավագանու որոշման ընդունման արդյունքում համայնքում գործունեություն իրականացնող տնտեսավարող սուբյեկտների և ոչ բնակելի նշանակության տարածքների սեփականատերերի կամ տիրապետողների համար սահմանվելու են պարտադիր բարեկարգում իրականացնելու համապարտադիր վարքագծի կանոններ, որոնց կատարման նկատմամբ համայնքի տեղական ինքնակառավարման մարմինները (լիազորված համայնքային պաշտոնատար անձը) կիրականացնեն վերահսկողություն, անհրաժեշտության դեպքում կիրառելով Վարչական իրավախախտումների վերաբերյալ Հայաստանի Հանրապետության օրենսգրքի 156-րդ հոդվածով նախատեսված պատասխանատվության միջոցները։

**ՀԱՄԱՅՆՔԻ ՂԵԿԱՎԱՐ՝ Դ. ՄԻՆԱՍՅԱՆ**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ԱՆՇԱՐԺ ԳՈՒՅՔԻ ՍԵՓԱԿԱՆԱՏԻՐՈՋ ԿԱՄ ՏԻՐԱՊԵՏՈՂԻ՝ ԻՐ ՏԻՐԱՊԵՏՄԱՆ ՏԱԿ ԳՏՆՎՈՂ ԱՆՇԱՐԺ ԳՈՒՅՔԻ ԵՎ ԴՐԱՆ ՀԱՐԱԿԻՑ ԸՆԴՀԱՆՈՒՐ ՕԳՏԱԳՈՐԾՄԱՆ ՏԱՐԱԾՔԻ ՊԱՐՏԱԴԻՐ ԲԱՐԵԿԱՐԳՄԱՆ ԷՈՒԹՅԱՆ, ԾԱՎԱԼԻ, ՊԱՅՄԱՆՆԵՐԻ ԵՎ ԻՐԱԿԱՆԱՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**» **ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող անշարժ գույքի սեփականատիրոջ կամ տիրապետողի՝ իր տիրապետման տակ գտնվող անշարժ գույքի դրան հարակից ընդհանուր օգտագործման տարածքի պարտադիր բարեկարգման էությունը՝ ծավալը պայմանները և իրականացման կարգը» Փարաքար համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ Դ. ՄԻՆԱՍՅԱՆ**

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ԱՆՇԱՐԺ ԳՈՒՅՔԻ ՍԵՓԱԿԱՆԱՏԻՐՈՋ ԿԱՄ ՏԻՐԱՊԵՏՈՂԻ՝ ԻՐ ՏԻՐԱՊԵՏՄԱՆ ՏԱԿ ԳՏՆՎՈՂ ԱՆՇԱՐԺ ԳՈՒՅՔԻ ԵՎ ԴՐԱՆ ՀԱՐԱԿԻՑ ԸՆԴՀԱՆՈՒՐ ՕԳՏԱԳՈՐԾՄԱՆ ՏԱՐԱԾՔԻ ՊԱՐՏԱԴԻՐ ԲԱՐԵԿԱՐԳՄԱՆ ԷՈՒԹՅԱՆ, ԾԱՎԱԼԻ, ՊԱՅՄԱՆՆԵՐԻ ԵՎ ԻՐԱԿԱՆԱՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**» **ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՓԱՐԱՔԱՐ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 «Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող անշարժ գույքի սեփականատիրոջ կամ տիրապետողի՝ իր տիրապետման տակ գտնվող անշարժ գույքի դրան հարակից ընդհանուր օգտագործման տարածքի պարտադիր բարեկարգման էությունը՝ ծավալը պայմանները և իրականացման կարգը» Փարաքար համայնքի ավագանու որոշման նախագծի ընդունման կապակցությամբ Փարաքար համայնքի բյուջեում եկամուտների ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ Դ. ՄԻՆԱՍՅԱՆ**